b'\n_START_ARTICLE_\nMannin Moar 1934\n_START_SECTION_\nPred dirko\n_START_PARAGRAPH_\nSteza je bila za leto\xc5\xa1njo dirko skraj\xc5\xa1ana. Najatraktivnej\xc5\xa1i dirkalnik na \xc5\xa1tartni listi je bil Alfa Romeo P3, ki ga je Noel Rees najel pri Ferrariju za Briana Lewisa, ob tem so bili prijavljeni tudi trije dirkalniki Alfa Romeo Monza, dva Rileya in \xc5\xa1tirje Bugattiji.\n_START_SECTION_\nDirka\n_START_PARAGRAPH_\nNa \xc5\xa1tartu dirke, ki je bil ob deseti uri dopoldne, je vodstvo prevzel favorit Lewis, ki mu je kot prvi sledil Tim Rose-Richards do odstopa v \xc5\xa1tirinajstem krogu zaradi okvare \xc4\x8drpalka za vodo, nato je drugo mesto prevzel Freddie Dixon. Za njima so dirkali \xc5\xa1e Vasco Sameiro, Charles Dodson, Roy Eccles in Richard Shuttleworth. Eden za drugim so odstopili Sameiro zaradi odpovedi gredi, Dixon obese, Bugattijevi dirkalniki pa so imeli te\xc5\xbeave z zadnjim vpetjem, tako da so deset krogov pred koncem dirkali le \xc5\xa1e trije dirka\xc4\x8di. Lewis je neogro\xc5\xbeen zmagal s trominutno prednostjo pred Dodsonom, ki je imel \xc5\xa1e osemminutno prednost pred Cyrilom Paulom, zadnjim uvr\xc5\xa1\xc4\x8denim dirka\xc4\x8dem. Toda zmaga vseeno ni bla tako lahka, saj je Lewis \xc5\xbee v zgodnjem delu dirke izgubil eno prestavo.'